Pakistan nooi Engelse vir eendagreeks | Netwerk24
Nico van Gijsen: Aftrede: Beskerm só jou kapitaal
Die twee grootste foute wat mense rondom aftreegeld maak is om té konserwatief te belê of om roekeloos te raak as hulle té min gespaar het.
Kiger 'n tree vorentoe
Renault se kompakte kruisertjie, die Kiger, is pas in Suid-Afrika losgelaat. Stuart Johnston het die outjie tydens die bekendstellingsritte bestuur.
Pakistan nooi Engelse vir eendagreeks
Die Engelse oorweeg 'n toer na Pakistan vroeg volgende jaar. Foto: Getty Images
Engeland is uitgenooi om vroeg volgende jaar 'n eendagreeks in Pakistan te speel.
Indien die Engelse en Walliese Krieketraad (ECB) instem, sal dit die eerste keer wees sedert 2005 dat Engeland in Pakistan toer.
Topspanne weier om in Pakistan te speel sedert 'n militêre aanval op die Sri Lankaanse spanbus in Lahore in 2009. Internasionale krieket het egter in 2015 na die land teruggekeer toe Zimbabwe 'n eendagreeks gespeel het.
"Ons kan bevestig ná samesprekings met die Pakistanse Krieketraad dat die ECB uitgenooi is vir 'n kort toer vroeg in 2021," sê die ECB in 'n verklaring.
"Ons verwelkom die feit dat internasionale krieket na Pakistan terugkeer en ons is daartoe verbind om te doen wat ons kan om dit te bevorder."
Volgens die ECB sal faktore soos voorgestelde Covid-19-protokol, veiligheid van die span en 'n reeds besige skedule fyn oorweeg word.
Pakistan was een van vier spanne wat tydens die Covid-19-pandemie na Engeland getoer het. Die ECB het erken hy het "finansiële vergetelheid" afgeweer deur die afgelope somerseisoen aan sy uitsaaiverpligtinge te voldoen.